כמה ליבות יש למעבד החדש של אינטל?
8
המעבד הראשון והחזק ביותר שאינטל השיקה בסדרת הדור התשיעי הוא Intel Core i9-9900K, עם 8 ליבות ו-16 Threads במהירות 3.6GHz, ועד 5GHz במצב טורבו. כמו כן המעבד מצויד ב-16MB זכרון מטמון. באינטל טוענים כי מצב הטורבו המיוחד שלהם יאפשר לגיימרים להריץ את המשחקים שלהם עם 11% יותר FPS בהשוואה לדור המעבדים הקודם (כלומר, באופן יותר חלק) ואף עד 45% יותר בהשוואה למחשב אישי בן 3 שנים. גם בפעולות של עריכת וידאו נצפו מהירויות משופרות בעשרות אחוזים בהשוואה לדור הקודם, ואפילו כמעט פי שניים מאשר מחשבים ישנים יותר. בסך הכל, מצביעים בחברה על שיפורים בביצועי המערכת של עד 15% בהשוואה לדור הקודם, ו-40% בהשוואה למחשבים ישנים יותר. עלות המעבד החדש עומדת על 488 דולר.
פקט: המעבד החדש של אינטל מכיל 8 ליבות.